Amb el Decret 355/2001, de 24 de desembre, s'ha procedit a una redistribució de competències, funcions i òrgans entre diversos departaments de l'Administració de la Generalitat que ha suposat una alteració del marc competencial i orgànic del Departament de Governació i Relacions Institucionals.
L'assumpció de noves competències, com ara les referents a les polítiques d'organització de l'Administració, aconsella l'establiment d'un nou disseny estructural per facilitar l'exercici de les atribucions específiques del Departament.
D'altra banda, la importància d'introduir les noves tecnologies a les administracions locals i, en concret, la utilització d'Internet per a la divulgació d'informació i per a la tramitació de procediments, fan també necessària una reestructuració de la Direcció General d'Administració Local.
Així doncs, mitjançant aquest Decret es procedeix a adequar a les necessitats actuals diferents unitats d'aquest Departament.
En primer lloc, es reestructuren les unitats de suport i assistència a la consellera amb la finalitat d'adaptar-les a la nova estructura i les noves funcions assumides pel Departament.
El Capítol 2 estableix l'estructura de la Direcció General de Relacions amb el Parlament i crea la Comissió Interdepartamental de Relacions Govern-Parlament, que té per finalitat la coordinació, l'intercanvi d'informació i l'establiment de criteris en relació amb les qüestions parlamentàries.
En el Capítol 3 es reestructura la Direcció General d'Administració Local.
D'aquesta nova organització cal destacar la creació de la Subdirecció General de Coordinació amb els Ens Locals, amb la finalitat, d'una banda, d'impulsar organitzar i coordinar la introducció de les noves tecnologies en l'Administració local i, d'una altra, de donar més èmfasi a les funcions de coordinació, informació i suport a les administracions locals.
El Capítol 4 regula la nova estructura dels òrgans competents en matèria d'organització i funció pública.
Dins d'aquesta perspectiva, la Secretaria General d'Administració i Funció Pública —que, mitjançant aquest Decret, passa a denominar-se Secretaria d'Administració i Funció Pública, amb l'objecte d'adaptar la seva identificació a les previsions contingudes en l'article 11.2 de la Llei 13/1989, de 14 de desembre— ha vist ampliat el seu àmbit competencial, en haver-li estat adscrita la Direcció General d'Organització de l'Administració per a l'execució de les polítiques de modernització i innovació en aquest àmbit.
Pel que fa a l'àmbit dels recursos humans, aquest Decret té una doble finalitat: per una banda, explicitar les funcions de la Secretaria d'Administració i Funció Pública (a l'empara de l'article 6.2 del Decret legislatiu 1/1997 i de l'assignació recent de funcions en matèria d'organització) i, per altra banda, adequar i reestructurar determinats àmbits funcionals i crear la Direcció General de Relacions en l'àmbit de la Funció Pública, que aplega un conjunt de funcions ampli i heterogeni en matèria de funció pública que es concreten en les missions principals d'interlocució amb els diferents agents socials (les organitzacions sindicals i els representants dels treballadors, les associacions, organitzacions i institucions públiques i privades, altres administracions i organismes públics, etc.), de desenvolupament de polítiques de prevenció, salut i seguretat laborals, d'establiment de sistemes d'avaluació i millora de les bones pràctiques en les actuacions relacionades amb la gestió individualitzada de les persones que presten serveis a l'Administració de la Generalitat i d'impuls de programes per a la reinserció social de persones necessitades i d'integració de persones amb discapacitats a la funció pública, en la línia de capteniment del Govern de fer efectives polítiques de lluita contra l'exclusió social de sectors desafavorits.
Finalment, atès que la darrera reestructuració de l'Escola d'Administració Pública de Catalunya es va produir el 1994 i que en aquella data no s'havia creat la Secretaria General d'Administració i Funció Pública, com a òrgan actiu al qual resta adscrit l'organisme autònom esmentat, i atès que en el transcurs d'aquests anys l'increment de la coordinació en l'execució de les funcions on hi ha concurrència entre l'Escola d'Administració Pública i la, fins el present Decret, Direcció General de la Funció Pública ha afavorit un major ajust a les missions que originàriament tenien assignades ambdós òrgans, és convenient procedir a la reestructuració de l'Escola amb l'objectiu de revisar l'assignació de funcions i la identificació dels òrgans que es regulen per aquest Decret, per tal de donar compliment a les previsions contingudes en l'article 26.2 de la Llei 13/1989, de 14 de desembre, d'organització, procediment i règim jurídic de l'Administració de la Generalitat.
Així mateix, és oportú assignar noves funcions a l'Escola relacionades amb la projecció externa de l'Administració de la Generalitat en l'àrea dels projectes de cooperació internacional dins l'àmbit del coneixement i de l'experiència del sector públic.
D'acord amb el que estableix l'article 61 de la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, a proposta de la consellera de Governació i Relacions Institucionals i d'acord amb el Govern,
1.1 Les unitats de suport i assistència a la consellera de Governació i Relacions Institucionals són les següents:
1.2 Els caps de les unitats de suport i assistència a la consellera ocupen llocs de treball de caràcter eventual i es regeixen pel que estableix la normativa específica reguladora del personal eventual al servei de l'Administració de la Generalitat de Catalunya.
2.1 Corresponen al Gabinet de la Consellera les funcions següents:
a) Donar suport i assistència a les activitats de la consellera.
c) Establir la coordinació necessària amb el Gabinet de Comunicació en les matèries en què sigui necessari.
d) Qualsevol altra funció que li encomani la consellera.
2.2 Del Gabinet de la Consellera depenen les unitats següents:
2.3 Corresponen a la Secretaria de la Consellera les funcions següents:
a) Coordinar i realitzar les tasques administratives de suport a la consellera.
b) Donar suport a la consellera en l'organització de la seva agenda d'activitats.
2.4 Corresponen a l'Oficina de Protocol les funcions següents:
a) Coordinar les activitats de protocol, els actes públics organitzats pel Departament i aquells en què aquest participa.
b) Assessorar i donar suport en matèria de protocol al titular del Departament.
c) Mantenir les relacions amb la unitat competent en matèria de protocol del Departament de la Presidència.
d) Qualsevol altra funció que, d'acord amb la seva naturalesa, li sigui encomanada expressament.
2.5 Corresponen a l'Oficina de Relacions Institucionals les funcions següents:
b) Donar suport al cap de Gabinet en les tasques que li encomani.
Corresponen al Gabinet de Comunicació les funcions següents:
b) Coordinar les relacions amb els mitjans de comunicació.
c) Elaborar i trametre notes de premsa i preparar entrevistes, rodes de premsa i qualsevol intervenció en mitjans de comunicació per part de qualsevol càrrec del Departament.
d) Coordinar, assessorar i supervisar les campanyes publicitàries i les publicacions periòdiques del Departament.
e) Generar informació, elaborar informes i assessorar en la matèria que li és pròpia.
f) Qualsevol altra funció que, d'acord amb la seva naturalesa, li sigui encomanda expressament.
4.1 Correspon a la Direcció General de Relacions amb el Parlament l'exercici de les funcions inherents a les relacions entre el Govern i el Parlament.
4.2 La Direcció General de Relacions amb el Parlament s'organitza en les àrees funcionals següents:
Àrea d'Afers Parlamentaris Interdepartamentals.
Àrea d'Afers Parlamentaris del Departament de Governació i Relacions Institucionals.
4.3 La directora general de Relacions amb el Parlament assistirà a les reunions de la Junta de Portaveus del Parlament en representació del Govern.
5.1 Corresponen a l'Àrea d'Afers Parlamentaris Interdepartamentals les funcions següents:
a) Coordinar els diferents departaments de la Generalitat en relació amb l'activitat parlamentària i donar-los suport i assessorament.
b) Donar suport al titular de la Direcció General en la seva funció d'actuar com a interlocutor dels diferents departaments amb el Parlament.
c) Assignar, d'acord amb les directrius del titular de la Direcció General, fer el seguiment i controlar el compliment de les iniciatives parlamentàries adreçades al Govern.
d) Elaborar informes i respostes a les iniciatives parlamentàries d'àmbit interdepartamental.
e) Fer el seguiment, l'anàlisi i l'estudi de les iniciatives parlamentàries.
f) Informar, comunicar i difondre l'activitat del Govern relacionada amb el Parlament.
5.2 Corresponen a l'Àrea d'Afers Parlamentaris del Departament de Governació i Relacions Institucionals les funcions següents:
a) Elaborar informes i respostes a les iniciatives del Parlament que afectin competències del Departament de Governació i Relacions Institucionals.
b) Donar suport a les diferents unitats del Departament en relació amb l'activitat parlamentària i col·laborar-hi.
c) Fer el seguiment de les iniciatives parlamentàries que obliguen el Departament a dur a terme determinades actuacions.
d) Fer el seguiment de les iniciatives parlamentàries que es portin a terme a les Corts Generals que afectin matèries competència del Departament.
Comissió Interdepartamental de Relacions Govern-Parlament
6.1 Es crea, adscrita a la Direcció General de Relacions amb el Parlament, la Comissió Interdepartamental de Relacions Govern-Parlament.
6.2 La Comissió és presidida per la directora general de Relacions amb el Parlament i en formaran part com a vocals els caps de Gabinet dels diferents departaments de la Generalitat, que poden delegar en els responsables de les qüestions parlamentàries, i fins a un màxim de tres persones de la Direcció General de Relacions amb el Parlament designats per la directora general.
Actuarà com a secretari el responsable de l'Àrea d'Afers Parlamentaris Interdepartamentals.
6.3 Són funcions de la Comissió la coordinació, l'intercanvi d'informació i l'establiment de criteris en relació amb les qüestions parlamentàries.
6.4 La Comissió es reunirà amb caràcter ordinari cada quinze dies durant els períodes de sessions del Parlament de Catalunya i amb caràcter extraordinari, quan la convoqui la seva presidenta.
6.5 En el que no preveu aquest Decret, la Comissió es regirà per la normativa reguladora del funcionament dels òrgans col·legiats de l'Administració de la Generalitat.
7.1 Corresponen a la Direcció General d'Administració Local les funcions següents:
a) Establir les directrius en relació amb la cooperació i l'assistència als ens locals per part de l'Administració de la Generalitat.
b) Programar les actuacions necessàries per impulsar i coordinar la introducció de les noves tecnologies en l'Administració local.
c) Vetllar pel funcionament dels òrgans de participació dels ens locals.
d) Dirigir l'elaboració i la gestió dels programes de cooperació local i d'inversions locals.
e) Proposar les mesures escaients d'assistència als ens locals en els supòsits de danys catastròfics.
f) Establir les directrius sobre assistència jurídica i econòmica als ens locals.
g) Impulsar la tramitació dels expedients relatius a les alteracions de les demarcacions territorials i ordenar la realització d'estudis sobre la matèria.
h) Donar conformitat a l'adopció dels símbols dels ens locals.
i) Exercir les competències en matèria de personal d'administració local atribuïdes a la Generalitat que no siguin competència de la titular del Departament.
7.2 La Direcció General d'Administració Local del Departament de Governació i Relacions Institucionals s'estructura en els òrgans següents:
a) La Subdirecció General de Coordinació amb els Ens Locals.
b) La Subdirecció General de Cooperació Local.
c) La Subdirecció General d'Assistència Jurídica i Règim Local.
d) El Servei de Coordinació Administrativa.
Subdirecció General de Coordinació amb el Ens Locals
8.1 Correspon a la Subdirecció General de Coordinació amb els Ens Locals l'exercici de les funcions següents:
a) Impulsar, organitzar i coordinar les actuacions necessàries per a la introducció de les noves tecnologies en l'Administració local.
b) Coordinar l'Administració Oberta de Catalunya en el que fa referència als ens locals.
c) Impulsar la coordinació i l'intercanvi d'informació amb els ens locals i dirigir i coordinar els serveis d'informació amb el món local.
d) Fer el seguiment de les reunions i dels acords de la Comissió de Govern Local i de la Comissió Mixta de traspàs de serveis i recursos de les diputacions provincials a la Generalitat i als consells comarcals.
e) Coordinar la representació de la Direcció General en els òrgans col·legiats on està representada.
f) Impulsar i coordinar la formació de personal al servei dels ens locals.
8.2 La Subdirecció General de Coordinació amb els Ens Locals s'estructura en les unitats següents:
a) Servei de l'Administració Local Oberta.
b) Servei de Relacions amb els Ens Locals.
Servei de l'Administració Local Oberta
Corresponen al Servei d'Administració Local Oberta les funcions següents:
a) Executar les actuacions necessàries per a la introducció de les noves tecnologies en l'Administració local.
b) Realitzar les activitats de coordinació dels ens locals en l'àmbit de l'Administració Oberta de Catalunya.
Servei de Relacions amb els Ens Locals
10.1 Corresponen al Servei de Relacions amb els Ens Locals les funcions següents:
a) Donar suport operatiu a la Comissió de Govern Local i a la Comissió Mixta de traspàs de serveis i recursos de les diputacions provincials a la Generalitat i als consells comarcals.
b) Fer el seguiment de l'activitat dels òrgans col·legiats on hi ha representants de la Direcció General.
c) Fer el seguiment de les competències adscrites o delegades de l'Administració de la Generalitat als ens locals.
d) Preparar els convenis que siguin competència de la Direcció General i que subscrigui el Departament.
10.2 Del Servei de Relacions amb els Ens Locals depèn la Secció de Govern Local.
10.3 A la Secció de Govern Local li corresponen les funcions següents:
a) Preparar els temes de la convocatòria, realitzar les sessions i tramitar els expedients per a l'execució dels acords de la Comissió de Govern Local i de les comissions mixtes de traspassos.
b) Tramitar, custodiar i arxivar els expedients de les comissions esmentades.
c) Tramitar administrativament els expedients sobre designació de representants dels ens locals a les comissions.
Subdirecció General de Cooperació Local
11.1 Correspon a la Subdirecció General de Cooperació Local l'exercici de les funcions següents:
a) Impulsar i proposar programes de cooperació local.
b) Coordinar i gestionar els plans i els programes d'inversions locals.
c) Coordinar i gestionar els ajuts extraordinaris als ens locals i els expedients de danys catastròfics.
d) Exercir la Secretaria de la Comissió de Cooperació Local de Catalunya.
11.2 La Subdirecció General de Cooperació Local s'estructura en els serveis següents:
a) Servei de Gestió dels Fons de Cooperació i Estructurals.
b) Servei de Cooperació Econòmica Local.
Servei dels Fons de Cooperació i Estructurals
12.1 Corresponen al Servei de Gestió dels Fons de Cooperació i Estructurals les funcions següents:
a) Formular i gestionar el Pla director d'inversions locals de Catalunya.
b) Realitzar les propostes de distribució i gestionar el Fons de cooperació local de Catalunya.
c) Proposar la selecció i gestionar, d'acord amb les directrius de la Unió Europea, els projectes locals susceptibles de rebre fons estructurals europeus.
12.2 Del Servei de Gestió dels Fons de Cooperació i Estructurals depèn la Secció del Pla director d'inversions locals de Catalunya.
12.3 A la Secció del Pla director d'inversions locals de Catalunya li corresponen les funcions següents:
a) Formular i mantenir l'inventari de dèficits en les infraestructures i els equipaments municipals.
b) Tramitar els expedients de gestió del Pla director d'inversions locals de Catalunya i les seves modificacions.
c) Donar suport tècnic a les corporacions locals en matèria d'infraestructures i equipaments.
Servei de Cooperació Econòmica Local
13.1 Corresponen al Servei de Cooperació Econòmica Local les funcions següents:
a) Coordinar territorialment el Pla únic d'obres i serveis de Catalunya.
b) Gestionar el Pla únic d'obres i serveis de Catalunya (PUOSC).
c) Tramitar els ajuts extraordinaris als ens locals i els expedients per danys catastròfics.
d) Donar suport operatiu a la Comissió de Cooperació Local de Catalunya.
13.2 Del Servei de Cooperació Econòmica Local depèn la Secció de Control d'Inversions Locals.
13.3 A la Secció de Control d'Inversions Locals li corresponen les funcions següents:
a) Controlar la gestió i les propostes de liquidació del PUOSC.
b) Tramitar els expedients per a la concessió d'ajuts extraordinaris a les corporacions locals.
c) Preparar els expedients en relació amb l'aportació econòmica de l'Estat al PUOSC.
Subdirecció General d'Assistència Jurídica i Règim Local
14.1 A la Subdirecció General d'Assistència Jurídica i Règim Local li corresponen les funcions següents:
a) Vetllar per l'aplicació correcta de la normativa vigent en matèria de règim local i prestar l'assessorament oportú.
b) Vetllar per l'aplicació correcta de la normativa vigent en matèria d'hisendes locals i prestar l'assessorament oportú.
c) Impulsar, organitzar i divulgar un fons documental i jurídic en matèria d'Administració local.
d) Assessorar i informar els ens locals en matèria de règim local i d'organització territorial.
e) Coordinar i informar les qüestions relatives a demarcacions territorials i tramitar els expedients corresponents.
f) Qualsevol altra funció que li encomani el director general.
14.2 La Subdirecció General d'Assistència Jurídica i Règim Local s'estructura en els serveis següents:
a) Servei de Règim Econòmic de les Corporacions Locals.
b) Servei de Règim Jurídic de les Corporacions Locals.
Servei de Règim Econòmic de les Corporacions Locals
15.1 Corresponen al Servei de Règim Econòmic de les Corporacions Locals les funcions següents:
a) Fer l'estudi dels pressupostos de les corporacions locals de Catalunya i de les ordenances, actes i acords en matèria d'hisendes locals i, si escau, la seva difusió.
b) Proposar, si escau, la pràctica de requeriments, ampliació d'informació i impugnacions dels pressupostos i de les ordenances, actes i acords en matèria d'hisendes locals de les corporacions locals.
c) Assistir i assessorar les corporacions locals en matèria econòmica, financera i comptable.
d) Tramitar els expedients subjectes a intervenció de l'Administració de la Generalitat en matèria d'hisendes locals i patrimoni.
e) Relacionar-se amb la Sindicatura de Comptes i el Departament d'Economia i Finances quant a la tutela financera dels ens locals.
15.2 Del Servei de Règim Econòmic de les Corporacions Locals depèn la Secció d'Anàlisi Pressupostària de les Corporacions Locals.
15.3 A la Secció d'Anàlisi Pressupostària de les Corporacions Locals li corresponen les funcions següents:
a) Gestionar els expedients en matèria patrimonial i d'hisendes dels ens locals.
b) Analitzar, avaluar i tractar estadísticament els pressupostos de les corporacions locals de Catalunya.
c) Analitzar, avaluar i tractar estadísticament les liquidacions dels pressupostos de les corporacions locals en l'àmbit de Catalunya, agregant-hi les dades facilitades pels serveis territorials d'Administració local corresponents.
Servei de Règim Jurídic de les Corporacions Locals
16.1 Corresponen al Servei de Règim Jurídic de les Corporacions Locals les funcions següents:
a) Fer l'estudi de les ordenances, els actes i els acords de les corporacions locals de Catalunya, a excepció dels relatius a hisendes locals.
b) Proposar, si escau, la pràctica de requeriments, ampliació d'informació i impugnacions de les ordenances, els actes i els acords de les corporacions locals, a excepció dels relatius a hisendes locals.
c) Assistir i assessorar els ens locals en matèria jurídica.
d) Assistir els ens locals pel que fa al règim de personal i tramitar els expedients subjectes a intervenció de l'Administració de la Generalitat no encomanats a un altre servei.
16.2 Del Servei de Règim Jurídic de les Corporacions Locals depèn la Secció de Personal de les Corporacions Locals.
16.3 A la Secció de Personal de les Corporacions Locals li corresponen les funcions següents:
a) Tramitar els expedients de convocatòria de concursos de trasllat per a funcionaris d'Administració local amb habilitació de caràcter estatal.
b) Tramitar les convocatòries de concursos de trasllat de personal entre corporacions locals i entre aquestes i l'Administració de la Generalitat.
c) Assessorar les corporacions locals en matèria de personal.
17.1 Corresponen al Servei de Demarcacions Territorials les funcions següents:
a) Tramitar els expedients d'alteració de les demarcacions territorials dels ens locals.
b) Donar suport a la Comissió de Delimitació Territorial.
c) Elaborar els mapes comarcal i municipal de Catalunya.
d) Tramitar els expedients referents a la simbologia dels ens locals.
e) Gestionar el Registre de les entitats locals.
f) Exercir les funcions encomanades a la Direcció General en matèria de població municipal.
17.2 El Servei de Demarcacions Territorials s'estructura en les seccions següents:
a) Secció de Delimitació Territorial.
b) Secció de Règim Territorial.
17.3 A la Secció de Delimitació Territorial li corresponen les funcions següents:
a) Donar suport operatiu a la Secretaria de la Comissió de Delimitació Territorial, específicament, per a la convocatòria i la realització de les sessions i l'execució dels acords.
b) Tramitar, custodiar i arxivar els expedients de la Comissió.
c) Confeccionar i actualitzar els mapes comarcal i municipal de Catalunya.
d) Gestionar administrativament els expedients d'alteració dels termes municipals i de les demarcacions comarcals.
17.4 A la Secció de Règim Territorial li corresponen les funcions següents:
a) Gestionar els expedients sobre matèria d'escuts heràldics i altres símbols dels ens locals.
b) Tramitar els expedients de canvis de nom, de títol o de capitalitat dels ens locals.
c) Portar el Registre d'entitats locals de Catalunya.
d) Col·laborar amb l'organisme estadístic de la Generalitat en matèria de població dels ens locals.
Servei de Coordinació Administrativa
18.1 Corresponen al Servei de Coordinació Administrativa les funcions següents:
a) Coordinar les diferents unitats de la Direcció General en matèria de pressupostos i recursos materials i personals.
b) Preparar l'avantprojecte de pressupost i coordinar-ne la gestió.
c) Tramitar, en coordinació amb la Direcció de Serveis, les necessitats en matèria de recursos humans i materials de la Direcció General.
d) Coordinar les publicacions de la Direcció General.
e) Qualsevol altra funció que li encomani el director general.
18.2 Del Servei de Coordinació Administrativa depèn la Secció de Gestió Administrativa.
18.3 Corresponen a la Secció de Gestió Administrativa les funcions següents:
a) Preparar els informes i la documentació relativa a la gestió pressupostària.
b) Controlar i gestionar el material d'oficina i l'inventari.
c) Coordinar i tramitar la documentació vinculada a la gestió de personal de la Direcció General.
d) Efectuar la tramitació administrativa de les publicacions de la Direcció General i la de cursos, jornades i seminaris.
Secretaria d'Administració i Funció Pública
Canvi de denominació i estructura
19.1 La Secretaria General d'Administració i Funció Pública passa a denominar-se Secretaria d'Administració i Funció Pública.
19.2 De la Secretaria d'Administració i Funció Pública en depenen els òrgans següents:
a) La Direcció General d'Organització de l'Administració.
b) La Direcció General de Relacions en l'àmbit de la Funció Pública.
c) L'Assessoria Jurídica de Funció Pública.
d) La Subdirecció General de Gestió de Personal.
19.3 L'Escola d'Administració Pública s'adscriu al Departament de Governació i Relacions Institucionals mitjançant la Secretaria d'Administració i Funció Pública.
Funcions de la Secretaria d'Administració i Funció Pública
20.1 Corresponen a la Secretaria d'Administració i Funció Pública les funcions següents:
a) Les que li són atribuïdes per l'apartat 2 de l'article 6 del Decret legislatiu 1/1997, de 31 d'octubre, sens perjudici de la titularitat i l'exercici per part de la consellera de Governació i Relacions Institucionals, exclosa la competència d'aprovació de normes reglamentàries assenyalada a la lletra a) de l'apartat 1 de l'article esmentat.
b) Dirigir i coordinar els òrgans que en depenen i els que li són adscrits.
c) Establir els objectius i elaborar els criteris d'actuació en matèria de personal i organització de l'Administració per al desplegament de la política general de recursos humans i d'organització del Govern de la Generalitat.
d) Impulsar, coordinar i fer el seguiment de les polítiques de millora i modernització de l'Administració de la Generalitat.
e) Establir i mantenir les relacions necessàries en matèria de funció pública amb altres administracions, institucions i organitzacions públiques i privades i els agents socials.
f) Impulsar les polítiques de comunicació sobre recursos humans de l'Administració de la Generalitat en coordinació amb els altres òrgans que tenen assignades funcions en matèria de comunicació.
g) Elaborar les propostes en matèria de política retributiva del personal, sens perjudici de les atribucions que en aquesta matèria són competència del Departament d'Economia i Finances.
h) Exercir les altres competències que se li assignin d'acord amb la normativa vigent.
Direcció General d'Organització de l'Administració
21.1 Corresponen a la Direcció General d'Organització de l'Administració les funcions següents:
a) Analitzar l'adequació de les estructures organitzatives, mitjançant les quals s'executa la prestació de serveis de l'Administració de la Generalitat, a un funcionament més eficaç i eficient d'aquestes, per mitjà de l'aplicació dels models organitzatius més racionals.
b) Estudiar els models organitzatius que s'apliquen en el sector públic i proposar l'impuls o la participació en els dissenys organitzatius que afectin l'Administració de la Generalitat i els seus organismes.
c) Elaborar informes preceptius i no vinculants sobre totes les disposicions que defineixin l'estructura orgànica o organitzativa dels departaments i dels organismes que en depenen.
d) Elaborar disposicions en matèria organitzativa o prestar-hi assessorament o col·laboració.
e) Realitzar, d'una manera coordinada amb els òrgans corresponents del Departament d'Economia i Finances, estudis de dimensionament de les plantilles de l'Administració de la Generalitat, sens perjudici que aquests treballs es puguin efectuar externament.
f) Desenvolupar l'ús de les tècniques de direcció, seguiment i control de les actuacions de l'Administració de la Generalitat, mitjançant l'impuls, la supervisió, el seguiment i, si escau, l'execució d'estudis d'avaluació de la gestió.
g) Assessorar els departaments en les actuacions dirigides a millorar els sistemes de gestió amb la finalitat d'augmentar la qualitat dels serveis.
h) Donar suport als departaments de l'Administració de la Generalitat en les actuacions que s'emmarquin dins el camp de l'organització.
i) Les altres funcions que li siguin assignades.
21.2 La Direcció General d'Organització de l'Administració exerceix les seves funcions mitjançant les àrees funcionals següents:
a) L'Àrea d'Estructures Orgàniques.
b) L'Àrea d'Estudis, Qualitat i Sistemes d'Avaluació de la Gestió.
c) L'Àrea de Sistemes de Gestió.
21.3 A l'Àrea d'Estructures Orgàniques li corresponen les funcions següents:
a) Analitzar les estructures orgàniques de l'Administració de la Generalitat i dels seus organismes.
b) Prestar assessorament i donar suport a l'elaboració dels informes sobre la idoneïtat i l'adequació a la racionalitat organitzativa dels avantprojectes i projectes de disposicions que regulen l'estructura dels departaments i dels organismes adscrits.
c) Assessorar els departaments en el disseny organitzatiu dels departaments i dels seus organismes.
d) Elaborar disposicions que incideixin en matèria organitzativa o prestar-hi assessorament o col·laboració.
e) Fer el seguiment del nivell d'implantació de les mesures proposades.
21.4 A l'Àrea d'Estudis, Qualitat i Sistemes d'Avaluació de la Gestió li corresponen les funcions següents:
a) Realitzar estudis d'organització.
b) Realitzar estudis de dimensionament de plantilles.
c) Desenvolupar i implantar sistemes que facilitin el control de la gestió mitjançant l'aplicació de tècniques de càlcul de costos dels serveis de les unitats que ho sol·licitin i l'elaboració de quadres de comandament, sens perjudici de l'assessorament sobre altres pràctiques.
d) Realitzar estudis de recerca que permetin l'avaluació de la satisfacció del ciutadà i l'avaluació de polítiques públiques.
e) Impulsar l'aplicació a l'Administració de metodologies basades en els models d'estàndards de qualitat.
f) Dirigir i executar la realització, quan escaigui, d'auditories administratives a l'àmbit de l'Administració de la Generalitat de Catalunya.
g) Coordinar les activitats de difusió de la Direcció General.
21.5 A l'Àrea de Sistemes de Gestió li corresponen les funcions següents:
a) Participar en projectes d'estudi, anàlisi i desenvolupament i implantar millores en els sistemes de gestió, manuals o automatitzats, per a la producció dels serveis i les activitats de l'Administració, a sol·licitud dels departaments o dels òrgans d'abast horitzontal de l'Administració de la Generalitat.
b) Estudiar la coherència o l'adequació dels sistemes de gestió administratius als models de servei que s'hagin determinat, d'acord amb els requeriments o necessitats definits, tant si es tracta de procediments manuals com automatitzats, a sol·licitud dels departaments o dels òrgans d'abast horitzontal de l'Administració de la Generalitat.
Direcció General de Relacions en l'àmbit de la Funció Pública.
22.1 Corresponen a la Direcció General de Relacions en l'àmbit de la Funció Pública les funcions següents:
a) Impulsar la política de relacions amb les organitzacions sindicals i els representants del personal funcionari, estatutari i laboral en matèria de negociació col·lectiva i salut laboral.
b) Impulsar, en l'àmbit de la funció pública, les polítiques d'integració social i elaborar els programes corresponents.
c) Coordinar l'actuació sindical dels diferents departaments, amb una atenció especial en els àmbits on el volum de recursos ho faci necessari.
d) Impulsar la gestió del Fons d'Acció Social de personal laboral i funcionari i gestionar les convocatòries d'aquests fons.
e) Dirigir, impulsar, coordinar i ordenar els serveis de prevenció de riscos, salut i seguretat laborals, avaluar-ne l'actuació i proposar les mesures corresponents.
f) Establir i fer el seguiment de la política d'inspecció de serveis de personal.
g) Qualsevol altra funció que li atribueixi la normativa vigent o li encomani el secretari d'Administració i Funció Pública.
22.2 De la Direcció General de Relacions en l'àmbit de la Funció Pública en depenen els òrgans següents:
a) La Subdirecció General de Relacions Sindicals.
b) La Subdirecció General de Prevenció i Seguretat Laboral.
c) La Inspecció General de Serveis de Personal.
Subdirecció General de Relacions Sindicals
23.1 Corresponen a la Subdirecció General de Relacions Sindicals les funcions següents:
a) Participar en la negociació col·lectiva en representació de l'Administració de la Generalitat per determinar les condicions de treball del personal.
b) Assessorar i informar en matèria sindical i de personal laboral els diferents departaments, organismes i entitats.
c) Ser l'òrgan de comunicació amb els representants legals del personal i amb les organitzacions sindicals, sens perjudici de les competències que corresponen a cada departament.
d) Elaborar i facilitar la informació que d'acord amb la normativa vigent s'hagi de trametre als òrgans de representació i participació del personal funcionari o laboral, competència de la Direcció General.
e) Vetllar pel compliment dels acords i els convenis establerts amb els representants sindicals i participar en les comissions de seguiment que s'estableixin.
f) Gestionar i controlar els crèdits horaris, el manteniment i el condicionament de locals sindicals i la composició dels òrgans de negociació.
g) Preparar, coordinar i realitzar el seguiment dels processos electorals dels representants de personal.
h) Col·laborar amb la resta d'òrgans de la Direcció General en relació amb les matèries que li són pròpies.
23.2 La Subdirecció General de Relacions Sindicals executa les seves funcions mitjançant les àrees funcionals següents:
b) Àrea de Personal Funcionari.
23.3 Corresponen a l'Àrea de Personal Laboral les funcions següents:
a) Assessorar els diferents departaments i organismes sobre personal laboral de l'Administració de la Generalitat.
b) Assessorar en la determinació de les condicions de treball del personal laboral de les empreses públiques, entitats i institucions de la Generalitat de Catalunya.
c) Participar, en representació de l'Administració de la Generalitat, en els processos negociadors relatius a personal laboral, particularment en la negociació dels convenis de l'Administració de la Generalitat.
d) Elaborar els informes exigits per la normativa vigent sobre els convenis col·lectius del personal laboral de la Generalitat de Catalunya.
e) Elaborar i facilitar la informació als representants de personal laboral.
23.4 Corresponen a l'Àrea de Personal Funcionari les funcions següents:
a) Coordinar l'actuació sindical dels diferents departaments sobre les condicions de treball del personal funcionari.
b) Participar en la determinació de les condicions de treball del personal funcionari en les meses de negociació en representació de l'Administració de la Generalitat de Catalunya, així com en les comissions o grups de treball que es constitueixin.
c) Assessorar en matèria de relacions sindicals els departaments de l'Administració de la Generalitat.
d) Controlar i gestionar els recursos necessaris per tal que les organitzacions sindicals i els òrgans de representació unitària de personal puguin efectuar l'acció sindical i l'acció representativa.
e) Coordinar els processos electorals a òrgans unitaris de representació.
f) Elaborar i facilitar la informació als representants de personal funcionari.
23.5 Correspon a l'Àrea d'Acció Social:
a) Assessorar els diferents departaments i organismes en matèria d'acció social.
b) Gestionar les polítiques d'integració social.
c) Elaborar informes sobre acció i integració socials.
d) Elaborar programes relacionats amb la reinserció social.
e) Participar en la negociació i realitzar la gestió del Fons d'Acció Social del personal laboral i funcionari.
f) Mantenir relacions amb les associacions i entitats corresponents.
Subdirecció General de Prevenció i Seguretat Laboral
24.1 Corresponen a la Subdirecció General de Prevenció i Seguretat Laboral les funcions següents:
a) Assessorar i informar en matèria de prevenció de riscos laborals i en matèria de salut laboral els diferents departaments i organismes de la Generalitat.
b) Coordinar les actuacions que hagin de realitzar els diferents departaments en matèria de prevenció de riscos laborals per tal de garantir el funcionament correcte dels serveis de prevenció de tota l'Administració de la Generalitat, d'acord amb l'establert al Decret 312/1998, d'1 de desembre, pel qual es creen els serveis de prevenció de riscos laborals per al personal al servei de l'Administració de la Generalitat.
c) Impulsar i proposar les activitats de formació, informació i comunicació del personal de la Generalitat en matèria de prevenció de riscos i de salut laboral.
d) Promoure l'elaboració de programes i plans d'actuació que facilitin la implantació de protocols de millora de la seguretat i salut laborals.
e) Coordinar mesures de prevenció, protecció i adaptació que potenciïn la seguretat i la salut del personal.
24.2 De la Subdirecció General de Prevenció i Seguretat Laboral depenen les àrees funcionals següents:
a) Àrea de Prevenció, Seguretat i Salut Laboral.
b) Àrea de Desenvolupament de Programes.
24.3 Corresponen a l'Àrea de Prevenció, Seguretat i Salut Laboral les funcions següents:
a) Coordinar l'actuació dels diferents departaments de l'Administració de la Generalitat en matèria de prevenció de riscos laborals.
b) Promoure l'elaboració de les normatives necessàries en matèria de prevenció de riscos i salut laboral.
c) Impulsar la millora del funcionament i de la coordinació entre els diferents òrgans de representació i de tots els agents implicats que facilitin una millor protecció de la salut laboral.
d) Assessorar i informar els diferents departaments i organismes en matèria de seguretat i salut laboral.
e) Fer el seguiment estadístic de l'accidentalitat laboral.
24.4 Corresponen a l'Àrea de Desenvolupament de Programes les funcions següents:
a) Promoure l'elaboració de programes i plans d'actuació en matèria de prevenció, seguretat i salut laborals.
b) Coordinar l'actuació dels diferents departaments de la Generalitat en matèria de programes de prevenció, seguretat i salut laborals.
c) Proposar actuacions en matèria de formació, informació i comunicació que facilitin una millor protecció de la seguretat i de la salut laborals.
e) Qualsevol altra que li sigui encomanada en relació amb les anteriors.
Inspecció General de Serveis de Personal
Correspon a la Inspecció General de Serveis de Personal, sens perjudici de les funcions inspectores que corresponen a cada secretaria general, les funcions que li són assignades pel Decret 274/1986, de 2 de setembre, que regula la composició i les funcions de la Inspecció General de Serveis de Personal, pel Decret 261/1992, de 24 de novembre, pel qual es creen els registres d'alts càrrecs al servei de la Generalitat, pel Decret 389/2000, de 5 de desembre, sobre jornada i horaris de treball del personal funcionari al servei de l'Administració de la Generalitat, i, en particular, les funcions següents:
a) Assessorar sobre la tramitació d'expedients disciplinaris del personal al servei de l'Administració, a petició de l'òrgan competent per incoar-lo.
b) Supervisar la gestió en matèria d'incompatibilitats i gestionar, tramitar i elaborar la proposta de resolució dels expedients sobre aquesta matèria.
Assessoria Jurídica de Funció Pública
26.1 L'Assessoria Jurídica de Funció Pública té rang de subdirecció general.
Al capdavant hi ha un advocat en cap que ha de pertànyer al cos d'advocats de la Generalitat i que exerceix el comandament sobre els advocats del cos i els altres funcionaris de la Generalitat que li siguin adscrits.
Els advocats de la Generalitat, en l'exercici de les seves funcions, estan sotmesos a la direcció i la coordinació jurídiques del director del Gabinet Jurídic.
26.2 Corresponen a l'Assessoria Jurídica de Funció Pública les funcions següents:
a) Assessorar el secretari d'Administració i Funció Pública i donar suport i assistència jurídica a la resta d'òrgans que depenen d'aquest en matèria de funció pública.
b) Assessorar i emetre informes sobre les consultes que li siguin plantejades pels departaments, organismes i entitats de la Generalitat en matèria de funció pública.
c) Elaborar i proposar els criteris de coordinació adequats per a l'aplicació de la normativa de funció pública.
d) Elaborar estudis i informes en matèria de funció pública.
e) Elaborar avantprojectes de llei i projectes de disposicions sobre funció pública.
f) Informar i assessorar sobre els projectes de normativa de funció pública.
g) Elaborar les propostes de resolució de recursos administratius que hagin de resoldre els òrgans actius de la Secretaria d'Administració i Funció Pública.
h) Emetre informe sobre els recursos administratius en matèria de funció pública que hagi de resoldre la consellera de Governació i Relacions Institucionals.
i) Fer el seguiment dels expedients dels recursos contenciosos administratius que s'interposin en matèria de funció pública.
26.3 Les funcions de l'Assessoria Jurídica de Funció Pública s'entenen sens perjudici de les competències i les funcions de l'Assessoria Jurídica del Departament de Governació i Relacions Institucionals.
Subdirecció General de Gestió de Personal
27.1 Corresponen a la Subdirecció General de Gestió de Personal les funcions següents:
a) Col·laborar en la definició de les polítiques en matèria de plantilles de personal, de selecció, de provisió, d'avaluació i de retribucions.
b) Coordinar i supervisar l'activitat dels serveis que en depenen i establir els criteris i objectius de la seva actuació.
c) Coordinar i supervisar la valoració i classificació de llocs de treball i l'elaboració i modificació de les relacions de llocs de treball, sens perjudici de les competències que estiguin assignades a altres departaments.
d) Impulsar les polítiques de personal en matèria d'avaluació i en matèria retributiva, sens perjudici de les competències que sobre aquesta matèria té la Direcció General de Pressupostos i Tresor.
e) Supervisar la gestió en matèria de situacions i d'incidències del personal competència de la Secretaria d'Administració i Funció Pública.
f) Assessorar els departaments en matèria de selecció i de provisió de llocs de treball i dur a terme l'execució de les funcions que no hagin estat delegades.
g) Donar suport i assistència tècnica als departaments i a la resta d'òrgans que depenen de la Secretaria d'Administració i Funció Pública en les matèries sobre les quals exerceix les seves funcions i, en particular, pel que fa a l'explotació de les dades dels sistemes d'informació del personal.
f) Qualsevol altra que li pugui ser encomanada.
27.2 De la Subdirecció General de Gestió de Personal depenen les unitats següents:
c) Servei de Provisió i d'Avaluació.
Servei de Plantilles i Registre de Personal
28.1 Corresponen al Servei de Plantilles i Registre de Personal les funcions següents:
a) Impulsar i avaluar les polítiques relacionades amb les plantilles de personal i les relacions i els catàlegs de llocs de treball.
b) Col·laborar amb la resta d'òrgans que siguin competents en el dimensionament de les plantilles.
c) Participar en la valoració i la classificació de llocs de treball competència de la Direcció General.
d) Impulsar i tramitar les modificacions dels catàlegs o de les relacions de llocs de treball que hagin de ser aprovades pel Govern o per la Comissió Tècnica de la Funció Pública.
e) Resoldre les consultes que es refereixin a plantilles i relacions de llocs de treball.
f) Mantenir i gestionar el Registre general de personal, competència de la Secretaria d'Administració i Funció Pública.
g) Supervisar el manteniment dels registres d'antics funcionaris de la Generalitat i altres auxiliars que es puguin constituir, i resoldre totes les qüestions que se'n derivin.
h) Gestionar les incidències del personal que siguin competència de la Secretaria d'Administració i Funció Pública.
i) Emetre informe sobre les propostes de resolucions en matèria de situacions administratives, controlar-les i supervisar-les.
j) Emetre certificats de serveis prestats quan així ho sol·liciti l'interessat i de la resta de qüestions de registre de personal.
k) Qualsevol altra que li sigui encomanada en relació amb les anteriors.
28.2 Del Servei de Plantilles i Registre de Personal depenen les seccions i unitats següents:
b) Unitat de Sistemes d'Informació.
28.3 Corresponen a la Secció de Plantilles les funcions següents:
a) Elaborar les propostes de relacions de llocs de treball que hagin de ser aprovades pel Govern o per la Comissió Tècnica de la Funció Pública i el seu registre i arxiu.
b) Participar en la valoració de llocs de treball.
c) Emetre informes respecte de les propostes dels departaments sobre creació, modificació i supressió de llocs de treball, sens perjudici de les competències que puguin correspondre a altres òrgans.
d) Facilitar les dades necessàries per a l'elaboració de l'oferta pública d'ocupació.
e) Emetre informes en matèria de retribucions i realitzar els estudis sobre els intervals de nivells que corresponen a cada cos o escala, sens perjudici de les competències que sobre aquesta matèria té la Direcció General de Pressupostos i Tresor.
f) Informar de totes les qüestions que es derivin de les relacions de llocs de treball del personal al Servei de l'Administració.
g) Impulsar i cooperar en l'elaboració dels manuals de tasques i responsabilitats bàsiques dels llocs de treball que han de realitzar els departaments i organismes.
h) Qualsevol altra que li sigui encomanada en relació amb les anteriors.
28.4 Corresponen a la Unitat de Sistemes d'Informació les funcions següents:
a) Prestar assessorament i donar suport als departaments en l'explotació de les dades dels sistemes d'informació de personal.
b) Assessorar sobre la confecció i el manteniment de les dades dels registres de personal.
c) Tractar i, si escau, elaborar les propostes per a la difusió de la informació que consta al Registre.
d) Elaborar les instruccions i circulars escaients sobre els sistemes d'informació de personal.
e) Actualitzar les taules dels sistemes d'informació de personal i difondre les modificacions entre els usuaris, sens perjudici que els possibles canvis de suport informàtic puguin modificar aquest aspecte.
f) Avaluar la veracitat de les dades que consten al Registre, sens perjudici de les competències que corresponen a cada departament.
g) Analitzar les incidències en l'explotació dels sistemes d'informació de personal i proposar les millores i modificacions que consideri adequades, i proposar mesures correctores de la utilització dels sistemes.
h) Col·laborar en la confecció i el manteniment dels registres auxiliars que siguin necessaris.
i) Proposar millores dels sistemes d'informació de personal.
j) Supervisar el sistema d'elaboració de les targetes d'identificació del personal, competència de la Secretaria d'Administració i Funció Pública.
l) Custodiar els expedients personals competència de la Secretaria d'Administració i Funció Pública i tenir-ne cura de l'arxiu.
m) Qualsevol altra que li sigui encomanda en relació amb les anteriors.
29.1 Corresponen al Servei de Selecció les funcions següents:
a) Col·laborar en la determinació, l'impuls, l'execució i l'avaluació de les polítiques relacionades amb la selecció, en l'àmbit de competència de la Secretaria d'Administració i Funció Pública.
b) Coordinar l'elaboració de les ofertes d'ocupació pública.
c) Proposar mesures per afavorir la concurrència de candidats en els processos selectius.
d) Preparar les convocatòries de selecció de personal al servei de la Generalitat competència de la Secretaria d'Administració i Funció Pública, gestionar-les i proposar l'adjudicació de les vacants ofertes.
e) Cooperar i assessorar en la tramitació de les convocatòries de selecció que corresponen a altres òrgans.
f) Tramitar els expedients de nomenament de funcionaris.
g) Proposar els canvis pertinents en els sistemes selectius de personal laboral i funcionari.
h) Elaborar programes pertinents sobre la millora dels processos de selecció.
29.2 Del Servei de Selecció depèn la Secció de Convocatòries de Selecció, amb les funcions següents:
a) Tramitar les convocatòries per a la selecció de personal.
b) Elaborar i proposar la modificació de les bases de les convocatòries i els temaris per a la selecció de personal.
c) Gestionar el Registre de les convocatòries d'accés.
d) Coordinar i assessorar els tribunals per a les convocatòries d'accés.
e) Tenir cura de la informació general sobre convocatòries de proves selectives.
f) Emetre informes sobre les convocatòries i, en particular, sobre la millora dels processos selectius.
g) Proposar les mesures i els criteris adequats per afavorir l'increment de la concurrència de personal.
h) Estudiar els àmbits funcionals dels llocs de treball a l'efecte de determinar el sistema de selecció més adient.
Servei de Provisió i d'Avaluació
30.1 Corresponen al Servei de Provisió i d'Avaluació les funcions següents:
a) Col·laborar en la determinació, l'impuls, l'execució i l'avaluació de les polítiques relacionades amb la provisió dels llocs de treball i amb els plans o programes d'avaluació del personal de la Generalitat.
b) Preparar les convocatòries dels concursos de provisió de llocs de treball, gestionar-les i proposar l'adjudicació dels llocs objecte de la convocatòria, quan siguin competència de la Secretaria d'Administració i Funció Pública, tant de personal laboral com funcionari.
c) Donar impuls i suport tècnic a la resta de convocatòries i, en particular, les de comandament i les de llocs singulars, com també les de personal laboral que realitzin els departaments.
d) Realitzar estudis i programes per a la millora dels processos de provisió de llocs.
e) Cooperar en la definició dels perfils professionals adequats per al desenvolupament dels llocs.
f) Proposar les mesures de formació que siguin necessàries d'acord amb els continguts funcionals dels llocs.
g) Proposar mesures per facilitar l'avaluació del desenvolupament dels llocs, tant de personal laboral com funcionari.
h) Fer el seguiment de l'elaboració periòdica per part dels departaments dels programes d'avaluació del seu personal.
i) Realitzar estudis i propostes sobre la mobilitat interadministrativa.
j) Qualsevol altra que li sigui encomanada en relació amb les anteriors.
30.2 Del Servei de Provisió i Avaluació depèn la Secció de Provisió, amb les funcions següents:
a) Tramitar els concursos per a la provisió de llocs de treball competència de la Secretaria d'Administració i Funció Pública, tant de personal funcionari com laboral.
b) Assessorar i realitzar els tràmits exigits per la normativa vigent per a la publicació de les convocatòries per a l'accés a càrrecs de comandament i llocs singulars.
c) Emetre informes sobre les relacions de llocs de treball pel que fa als requisits per ocupar-los i la fixació dels perfils professionals adequats per desenvolupar-los.
d) Realitzar els informes sobre les convocatòries i sobre la millora dels processos de provisió de llocs.
e) Elaborar els criteris per a l'avaluació del rendiment en el desenvolupament dels llocs.
f) Donar suport tècnic a les comissions de valoració i a les juntes de mèrits, sens perjudici de la seva independència.
Funcions i estructura de l'Escola d'Administració Pública
31.1 A més de les funcions previstes a la Llei 4/1987, de 24 de març, reguladora de l'Escola d'Administració Pública de Catalunya, correspon a aquest organisme autònom impulsar, coordinar i gestionar la presència de l'Administració de la Generalitat en els projectes de cooperació internacional d'intercanvi i de col·laboració en matèria de formació, recerca, pràctica pública i funció pública, mitjançant la gestió de la participació d'aquell capital humà que hi presta serveis que s'adigui amb la naturalesa de cada projecte.
31.2 En l'execució d'aquestes funcions l'Escola d'Administració Pública de Catalunya ha d'actuar d'una manera coordinada amb els òrgans i organismes de l'Administració de la Generalitat que tenen competències en matèria de cooperació internacional.
31.3 Depenen del director de l'Escola els òrgans següents:
a) La Subdirecció General de l'Escola.
b) El Servei de Recerca, Documentació i Publicacions.
Subdirecció General de l'Escola
32.1 Corresponen a la Subdirecció General de l'Escola les funcions següents:
a) Cooperar amb el director de l'Escola en l'exercici de les funcions de gestió i direcció dels seus serveis i del personal.
b) Dirigir i coordinar les activitats de les unitats que en depenen.
c) Realitzar les tasques de planificació, direcció i control de les activitats que hagi d'exercir l'Escola en l'àmbit de l'estudi i la difusió de les matèries relatives a l'Administració i a la funció pública.
d) Qualsevol altra que li encomani el director de l'Escola.
32.2 De la Subdirecció General de l'Escola depenen les unitats següents:
a) El Servei de Suport als Òrgans de Selecció.
c) El Servei de Gestió Administrativa.
Servei de Suport als Òrgans de Selecció
Corresponen al Servei de Suport als Òrgans de Selecció les funcions següents:
a) Tenir cura del suport tècnic als tribunals i òrgans de selecció en el desenvolupament dels processos selectius per accedir a la funció pública de les administracions públiques de Catalunya.
b) Proporcionar el suport material per a la realització de les proves selectives per a l'accés a la funció pública.
c) Elaborar els criteris orientatius per a l'actuació uniforme dels tribunals o òrgans de selecció de personal pel que fa a la interpretació de les bases de convocatòries, sens perjudici de la garantia de discrecionalitat tècnica d'aquests en el desenvolupament de les proves.
d) Realitzar les tasques en matèria de selecció que se li requereixin d'acord amb els convenis que hagi subscrit l'Escola amb els ens locals.
e) Participar en els òrgans de selecció de les convocatòries de selecció dels ens locals, sens perjudici que aquesta participació es pugui fer efectiva mitjançant l'habilitació de persones competents, com també realitzar la selecció de personal quan així ho decideixin les entitats locals.
f) Qualsevol altra tasca que se li encomani en relació amb les anteriors.
34.1 Corresponen al Servei de Formació les funcions següents:
a) Planificar, dirigir, programar i coordinar les activitats formatives adreçades als empleats de l'Administració de la Generalitat, de l'Administració local i de l'Administració perifèrica de l'Estat a Catalunya.
b) Controlar el desenvolupament de les activitats formatives esmentades.
c) Impulsar i organitzar la formació en noves tecnologies.
34.2 Del Servei de Formació en depenen les unitats següents:
a) Secció de Coordinació de Programes Formatius.
b) Secció de Formació per a l'Administració local.
34.3 Corresponen a la Secció de Coordinació de Programes Formatius les funcions següents:
a) Coordinar les demandes i les necessitats de la Comissió Tècnica de Responsables de Formació de l'Administració de la Generalitat.
b) Assessorar la Comissió Tècnica de Responsables de Formació de l'Administració de la Generalitat i els òrgans territorials de l'Administració de la Generalitat en matèria de formació i informar les organitzacions sindicals signants de l'Acord per a la formació contínua de les administracions públiques a Catalunya i fer el seguiment de les seves actuacions.
c) Dissenyar i avaluar els sistemes de control dels programes formatius i del pressupost del Servei.
34.4 Correspon a la Secció de Formació per a l'Administració Local les funcions següents:
a) Programar, gestionar i avaluar els programes formatius que impulsa l'Escola d'Administració Pública per al personal que presta serveis a l'Administració local.
b) Impulsar, coordinar i avaluar els programes formatius elaborats conjuntament amb les administracions locals.
c) Coordinar, fer el seguiment i avaluar els programes formatius en llengua catalana i altres idiomes adreçats al personal que presta serveis a l'Administració local.
Servei de Gestió Administrativa
35.1 Corresponen al Servei de Gestió Administrativa les funcions següents:
a) Dirigir, controlar i fer el seguiment i la coordinació en matèria pressupostària, de personal i de règim interior.
b) Donar el suport necessari a les diferents àrees i serveis de l'Escola.
35.2 Del Servei de Gestió Administrativa depenen les seccions següents:
a) Secció de Personal, Contractacions i Assessorament.
b) Secció d'Assumptes Pressupostaris i Coordinació Interna.
35.3 Correspon a la Secció de Personal, Contractacions i Assessorament:
a) Gestionar i administrar el personal de l'Escola.
b) Gestionar i tramitar la contractació de professorat i de serveis de l'Escola.
c) Assessorar, en matèria de personal i contractació, els òrgans de l'Escola, sens perjudici del que preveu el Decret 257/1997, de 30 de setembre, pel qual s'aprova el Reglament dels serveis jurídics de la Generalitat de Catalunya.
d) Gestionar l'adjudicació de beques atorgades per l'Escola.
e) Gestionar els convenis que subscriu l'Escola i les subvencions que atorga.
35.4 Corresponen a la Secció d'Assumptes Pressupostaris i Coordinació Interna les funcions següents:
a) Elaborar l'avantprojecte de pressupost de l'Escola i gestionar i fer el seguiment de la seva execució, sens perjudici de les competències que sobre aquesta matèria corresponguin a altres òrgans.
b) Gestionar el manteniment de les instal·lacions i serveis de l'Escola i responsabilitzar-se de l'optimització en l'ús d'aquests recursos.
Servei de Recerca, Documentació i Publicacions
Corresponen al Servei de Recerca, Documentació i Publicacions les funcions següents:
a) Promoure la investigació i la difusió de les matèries relatives a l'Administració i la funció públiques, com també dur a terme l'estudi sobre metodologies en els àmbits de la selecció i la formació que són propis de l'Escola d'Administració Pública.
b) Gestionar la biblioteca especialitzada en Administració i funció públiques i en gestió administrativa i donar suport documental a la resta d'òrgans de l'Escola.
c) Planificar i gestionar el programa editorial i la publicitat de l'Escola i la distribució de les publicacions resultants, en coordinació amb els altres òrgans amb competències sobre aquesta matèria.
—1 Se suprimeixen els òrgans següents:
a) De la Direcció General de la Funció Pública:
La Direcció General de la Funció Pública.
La Subdirecció General de Suport Tècnic i Jurídic.
El Servei de Recursos i Normativa.
La Secció de Situacions i Incidències.
b) De l'Escola d'Administració Pública:
La Secció d'Estudis i Documentació.
La Secció de Formació Superior i Directiva.
La Secció de Formació Administrativa.
La Secció de Personal i Règim Interior.
La Secció d'Assumptes Pressupostaris.
c) En ús del principi d'economia normativa i sense que aquesta previsió s'entengui com una alteració de la competència atribuïda per la llei als diferents òrgans actius de l'Administració, se suprimeixen els òrgans següents:
De la Direcció General de la Funció Pública:
El Negociat Administratiu de Recursos i Normativa.
El Negociat Administratiu de Convocatòries.
De l'Escola d'Administració Pública de Catalunya:
El Negociat de Suport Administratiu del Servei de Selecció.
El Negociat de Suport Administratiu del Servei de Formació.
—2 Les funcions que corresponen al Departament de Governació i Relacions Institucionals en relació amb el manteniment de les relacions de caràcter polític i administratiu entre el Consell General d'Aran i la Generalitat seran exercides per la Direcció General de Relacions amb el Parlament.
—3 Les referències que les disposicions vigents fan a la Secretaria General d'Administració i Funció Pública s'han d'entendre fetes a la Secretaria d'Administració i Funció Pública.
—4 Les referències que les disposicions vigents fan a la Direcció General de la Funció Pública s'entenen fetes a la Secretaria d'Administració i Funció Pública, llevat dels supòsits en què la competència hagi estat atribuïda per aquest Decret a la Direcció General de Relacions en l'àmbit de la Funció Pública.
En aquest darrer cas, les referències s'entenen fetes a la Direcció General de Relacions en l'àmbit de la Funció Pública.
—1 Les persones que ocupen els llocs de treball dels òrgans modificats per aquest Decret seguiran exercint les seves funcions respectives mentre no s'adaptin els nomenaments o es proveeixin, si s'escau, els llocs de treball corresponents d'acord amb l'estructura regulada.
—2 Els funcionaris que resultin afectats per les modificacions orgàniques d'aquest Decret continuaran percebent les seves retribucions amb càrrec als crèdits als quals s'imputaven fins que s'adoptin les disposicions de desplegament i pressupostàries corresponents.
Els articles 1, 2 i 3 del Decret 364/1999, de 27 de desembre, d'estructuració parcial del Departament de Governació i Relacions Institucionals.
L'article 7 del Decret 297/1999, de 26 de novembre, de creació i reorganització de departaments de l'Administració de la Generalitat, i els apartats c), e), f) i g) de l'article 1.2 i l'article 1.3 del Decret 31/1998, de reestructuració parcial del Departament de la Presidència.
El Decret 222/2000, de 26 de juny, de reestructuració de la Direcció General d'Administració Local.
L'article 18 del Decret 184/2000, de 29 de maig, de reestructuració del Departament de la Presidència.
El Decret 102/1995, de 24 de març, sobre reestructuració de la Direcció General de la Funció Pública.
La disposició addicional segona del Decret 257/1997, de 30 de setembre, pel qual s'aprova el Reglament dels serveis jurídics de l'Administració de la Generalitat de Catalunya.
El Decret 306/1994, de 16 de novembre, de reestructuració de l'Escola d'Administració Pública de Catalunya.
—1 Es faculta la consellera de Governació i Relacions Institucionals per al desplegament i l'execució d'aquest Decret.
—2 Aquest Decret entrarà en vigor l'endemà d'haver-se publicat en el Diari oficial de la Generalitat de Catalunya.